Fred Keup

De FredericF10369 - Wee2050 asbl op lbr.lu., genannt Fred Keup, gebuer de 15. Mee 1980, ass e lëtzebuergeschen Enseignant a Politiker (ADR).

Liewen a Karriär
Nom Secondaire am Lycée Michel-Rodange huet de Fred Keup Geographie um Centre Universitaire de Luxembourg an op der Universitéit Stroossbuerg studéiert. Hie war Geographiesprofesser am Lycée technique d'Esch-sur-Alzette ier hien 2020 Deputéierte gouf.

Hie war fréier fir kuerz Zäit Member bei Déi Lénk, war do awer ni aktiv an huet och "ideologesch net harmonéiert"http://www.woxx.lu/fred-keup-der-biedermann/. Am Kader vum Referendum vum 7. Juni 2015 huet de Fred Keup sech fir den „Nee zum Auslännerwalrecht“ bei Chamberwalen agesat an dofir zesumme mam Steve Kodesch an der Rita Figus den 10. Abrëll 2015 de Veräin Nee zum Auslännerwahlrecht gegrënnt. Bei dëser Initiativ huet alles mat enger Internetsäit ugefaangen, déi dunn eng Facebook Säit gouf, a séier Honnerte vu „Likes“ krut. Déi Entwécklung huet dozou bäigedroen datt de Fred Keup och an der "realer" Welt aktiv gouf, sou datt hien un Debatten deelgeholl a Fluchblieder ausgedeelt huet. An Zäit vun e puer Woche gouf hien e Politikaktivist.

Wärend der Referendumscampagne huet hien als Porte-parole du camp du « non » gegollthttp://www.lequotidien.lu/politique-et-societe/fred-keup-porte-parole-du-camp-du-non/ respektiv als der führende Kopf der Nein-Kampagne. Ee vun den Héichpunkte vun der Campagne war de Face-à-face Laura ZuccoliPresidentin vun der ASTI - Fred Keup op RTL Radio Lëtzebuerghttp://radio.rtl.lu/emissiounen/face-a-face//633670.html/rss/. Nom Referendum huet hien erkläert sech wëllen zeréckzezéien. Schlussendlech huet en de 25. Februar 2018 säi Veräin a Wee2050 ëmbenannt
. Zanterhier beschäftegt hie sech an de soziale Medie mat Theeme wéi der Sproochesituatioun zu Lëtzebuerg an dem staarke Bevëlkerungswuesstem. De Fred Keup gesäit sech selwer als "Vertrieder vun der politescher Mëtt".

Seng Positioune sinn ëmstridden, a ginn dacks kontrovers diskutéiert.http://www.tageblatt.lu/headlines/fred-keup-kandidiert-auf-adr-liste-kooperation-zwischen-adr-und-wee2050/

Den 2. Mäerz 2018 huet d'ADR zesumme mam Fred Keup, op enger Pressekonferenz eng Kooperatioun fir d'Chamberwalen 2018 annoncéiert. D'ADR stellt der Initiativ bis zu aacht Plazen op hire Lëschten zur Verfügung. Dat erlaabt et dem Fred Keup fir op sou enger Lëscht ze kandidéieren.http://www.rtl.lu/letzebuerg/1144043.html  Bei de Chamberwale vum 14. Oktober 2018 war hie Kandidat op der Lëscht vun der ADR am Süden. Hien ass Drëttplazéierten op der Lëscht ginn an de 14.Oktober 2020, nom Récktrëtt vum Gaston Gibéryen, als Deputéierten an der Chamber vereedegt ginn.https://adr.lu/je-le-jure-ech-schwieren-et-fred-keup-vereedegt/

Den 19. Mäerz 2022 gouf hien um Nationalkongress vun der Partei zu Réiser als Nofollger vum Jean Schoos zum neie Parteipresident gewielt."Fred Keup ass neien ADR-Parteipresident." 100komma7.lu, 20. Mäerz 2022.

Bei de Chamberwale vum 8. Oktober 2023 gouf hien als Deputéierten erëmgewielt.

Virun der Kooperatioun mat der ADR war hie Member bei der CSV.https://www.100komma7.lu/article/aktualiteit/de-fred-keup-war-member-vun-der-csv De Fred Keup war Member an der CSV

Donieft ass de Fred Keup President vum FC Kehlen. Hie war Comitésmember vun der Actioun Lëtzebuergesch.http://www.woxx.lu/adr-wee-2050-actioun-letzebuergesch/

Hien ass mat der Rita Figus bestuet, an ass Papp vun 2 Kanner.

 Literatur 
 Josée Hansen: "Dräimol Nee." d'Lëtzebuerger Land Nr.32, 7. August 2020, S.5.

 Um Spaweck 

Kategorie:Lëtzebuergesch Enseignanten
Kategorie:Lëtzebuergesch Deputéiert
Kategorie:Gebuer 1980